
ОБРАЗОВАНИЕ В МУЛТИКУЛТУРНА СРЕДА- ПРЕДИЗВИКАТЕЛСТВА И ДОБРИ ПРАКТИКИ


         ДГ "Надежда" участва в работно събитие за споделяне на добри практики и предизвикателства в областта на образованието в мултикултурна среда, проведено на 14.12.2022 г. Работното събитие беше между експерти от регионалните управления на образованието (РУО) в Сливен, Хасково и Монтана, директори и учители от образователни институции в област Сливен.
        При посещението в детската градина, пред експертите бяха представени допълнителни форми на взаимодействия с децата, в различните възрастови групи. Наблюдавани бяха иновативни и ефективни практики, свързани с овладяване на българския език, развитие на творческия дух, формиране на двигателни и музикални умения у децата. Споделиха се предизвикателствата пред екипа на детската градина, свързани с обхващането на децата, навладеенето на бългрски език от децата, адаптацията им при постъпване в образователната институция. Посещението беше ползотворно, вълнуващо и емоционално, за което допринесоха усмихнатите деца, стимулиращата и подкрепяща среда и ентусиазма на всички участници.
[bookmark: _GoBack]        По време на събитието на кръгла маса, проведена в РУО- Сливен, от директора на ДГ „Надежда“ беше представена беше презентация на тема „Взаимодействие „семейство- детска градина“ в мултикултурна среда. Изтъкна се значимостта на доброто взаимодействие между детската градина и семейната общност и ефекта от партньорството с родителите на децата. Споделени бяха насоките на работата на екипа на детската градина, свързани с разясняване на ползите от детската градина и ранното включване на децата в предучилищното образование. 

